جکر

ديھ جکر  سنڌ جي ضلعي قمبر شهدادڪوٽ جي وارھ تعلقي جي ھڪ ديھ جو نالو آهي جيڪا تپو جکر تپي ۾ واقع آهي.

جاگرافي
ھن ديھ جي اتر ۾ قمبر تعلقي جي ديھ پنا ۽ ديھ بوھڙ، اوڀر ۾ ديھ ملڪاڻي، اولھ ۾ ديھ ڪلر ۽ ڏکڻ ۾ ديھ بڪيجاڻي واقع آهن. ھن ديھ جي مڪمل روينيو سروي ٿيل آھي. پنا ڊسٽري ۽ وارھ برانچ ھن ديھ مان وھندڙ آھن. ھن ديھ ۾ واقع ڳوٺن جا نالا ڳوٺ جکر، ڳوٺ نھال تونيو، ڳوٺ بستي ھاجران، ڳوٺ نورپور، ڳوٺ بستي ھميدان، ڳوٺ بابوصابو، ڳوٺ حاجي محمد زمان ۽ ڳوٺ بستي صغرانا آهن. ڳوٺ جکر ۾ تاجل پير جو مقبرو آھي.

آبادي
2017 جي آدمشماري مطابق ھن ديھ جي ڳوٺن جي ڪل آبادي  10,717 ھئي جيڪا 1766 خاندانن تي مشتمل ھئي..

 حوالا